Sije Laverman
Sije Laverman (Huzum, 29 juny 1863 - Amsterdam, 5 july 1919) wie in Frysk haadkondukteur dy't op lettere jierren noch mei skriuwerij yn 't Frysk begûn.

Ut syn libben 
Sije waard berne yn Huzum. Hy wurke by it spoar en wenne yn Harns, Almelo, Amersfoart en úteinlik Amsterdam. Hy wie 22 jier doe't er boaske oan Grytsje Terpstra (1862 - 1927). Yn Amersfoart wie er foarsitter fan de Fryske Krite 'Ut en thús' en mei syn frou ynskreaun by de Remonstrantske gemeente. Yn Amersfoart is er ek út ein set mei it publisearjen fan syn wurk. As skriuwer hie er syn hichte punt fan 1907 oant yn 1912. Hy brûkte tige aparte fersfoarmen en moderne styleleminten, oars as wenst wie yn Fryske literêre rûnten fan dy tiid. 
Hy stoar yn de âldens fan mar 56 jier. Nei syn dea waard er rillegau fergetten en hy komt net foar yn literêre neislachwurken.

Wurk 
In kar:
 1907 - Libbe en Luts of dichter troch alles hinne. Spotsk ferhaal oer poëzij en dichterskip
 1908 - Wer thús. Gedicht yn in opfallende nije styl
 1909 - Dit rymt... net! en Yn myn loftskip. Ferzen
 1909 - Hjir bin ik
 1910 - Wêr't wy fan witte. Fers mei tige nijmoadrige styleleminten
 1912 - Joast. Fers oer freonskip

Frysk dichter
Frysk koarte-ferhaleskriuwer
Frysk kondukteur
Nederlânsk dichter
Nederlânsk koarte-ferhaleskriuwer
Nederlânsk kondukteur
Skriuwer yn it Frysk
Nederlânsk persoan fan Frysk komôf
Persoan berne yn Huzum
Persoan berne yn 1863
Persoan stoarn yn 1919